ตรวจ HB AIC ตาลสะสม ได้ 5.9 ซึ่งสูงกว่าเกณฑ์ มีโอกาสเป็นเบาหวานมั้ยค่ะ และต้องรักษาตัวเบื้องต้นยังไงค่ะ
สวัสดีค่ะ การตรวจค่าตาลในเลือด โดยการดูค่า Glycated hemoglobin (HbA1c) เป็นการตรวจวัดระดับโปรตีนฮีโมโกลบินในเซลล์เม็ดเลือดแดงที่ถูกจับเกาะด้วยตาลกลูโคส ค่าที่ได้จะสะท้อนถึงระดับความเข้มข้นเฉลี่ยของตาลในเลือดตลอดช่วงเวลา 2-3 เดือนที่ผ่านมา การตรวจด้วยวิธีนี้มักใช้ในการใช้ในการติดตามการควบคุมโรคเบาหวาน เพื่อประเมินความเสี่ยงของการเกิดโรคแทรกซ้อนต่างๆ แต่ก็สามารถนำมาใช้วินิจฉัยโรคเบาหวานได้ด้วยโดยค่าปกติ ควรจะตรวจได้น้อยกว่า 5.7 mg% ส่วนค่าที่ตรวจได้ระหว่าง 5.7 mg% ถึง 6.4 mg% ถือว่ามีความเสี่ยงเป็นเบาหวาน และหากตรวจได้มากกว่าหรือเท่ากับ 6.5 mg% ถือว่าเป็นเบาหวานดังนั้น หากตรวจได้ค่า 5.9 mg% ก็ถือว่ามีความเสี่ยงเป็นเบาหวาน ซึ่งการดูแลได้แก่- การควบคุมหนักให้อยู่ในเกณฑ์ปกติ- ลดการทานขนมหวานต่างๆ ทั้งขนมไทยและขนมฝรั่ง หวานต่างๆ รวมถึงนมหวาน นมเปรี้ยว ผลไม้ที่รสหวานจัด เช่น ลำไย ลิ้นจี่ ทุเรียน น้อยหน่า ละมุด ขนุน อ้อย เป็นต้น นอกจากนี้ ก็ควรลดอาหารประเภทแป้ง ทั้งข้าว ขนมปัง เมนูเส้นต่างๆ รวมถึงอาหารที่มีไขมันสูงด้วย- จำกัดการบริโภคตาลในแต่ละวัน ไม่ควรเกิน 6 ช้อนชา (รวมปริมาณทั้งที่อยู่ในอาหารและเครื่องดื่ม)- การออกกำลังกายเป็นประจำ- การตรวจติดตามระดับตาลต่อทุก 3 เดือนทั้งนี้ หากมีหนักตัวเกินเกณฑ์มาตรฐาน แนะนำควรไปพบแพทย์เพื่อรับคำปรึกษาด้านโภชนาการและการออกกำลังกายที่เหมาะสม รวมถึงการตรวจคัดกรองหาโรคอื่นๆ ร่วมไปด้วย เช่น ไขมันในเลือดสูง ความดันโลหิตสูง เป็นต้น